OpenLLM-France/wikimedia huggingface dataset:
# Parteni I

Parteni I (Ioànnina, segle XVI - Quios, 8 de setembre de 1646) (en grec Παρθένιος Α') va ser patriarca de Constantinoble de l'any 1639 al 1644.
Havia nascut a Ioànnina. Va ser metropolità d'Anquialos (1609-1623) i d'Adrianòpolis (1623-1639), fins que va ser elegit patriarca. Durant el seu mandat va intentar de reconciliar les dues postures que hi havia entre els bisbes ortodoxos, una que defensava la línia catòlica, favorable al papa i als jesuïtes, i l'altra que seguia les opinions de l'antic patriarca Ciril Lucaris properes al calvinisme, però no ho va aconseguir.
L'any 1641, Parteni va convocar un Sínode a Constantinoble, al que van assistir vuit prelats i quatre dignataris de l'església. En aquest sínode, es diu que es va acceptar el terme Transsubstanciació. L'any següent, Parteni va convocar un altre Sínode a Iași, amb la finalitat de suprimir alguns errors doctrinals catòlics i protestants que s'havien infiltrat en la teologia ortodoxa i confeccionar un text complet sobre la veritat de la fe.
L'any 1643, en una carta al rei de França Lluís XIV, explicava que les diferències doctrinals entre l'Església Catòlica romana i l'Ortodoxa no permetien la unió de les dues Esglésies. L'any 1645 va ser exiliat a Xipre i al cap d'un any a Quios on va ser assassinat.

## Referències

* ↑ «Παρθένιος Α'» (en grec). Ecumenical Patriarchate of Constantinople. [Consulta: 4 agost 2023].
# Rubjerg Knude

Rubjerg Knude és una duna entre Lønstrup i Løkken al municipi de Hjørring (Dinamarca), a la costa del mar del Nord.

## Efecte en edificis propers
### Rubjerg Knude Fyr

A partir dels anys 1910, el vent pujava molta sorra de la costa i va formar la duna en una franja entre el far Rubjerg Knude Fyr i el mar. La duna seguia movent-se i va arribar al far, fins que la llum del far ja no fou visible des del mar. Com a conseqüència, el far es va apagar l'1 d'agost de 1968.

### Rubjerg Kirke

L'església de Rubjerg Kirke va ser el primer edifici afectat per la sorra. Des de principis del segle xx, s'hi amuntegaven pujols de sorra. Per tant, l'any 1906, l'ajuntament va decidir d'abandonar l'església i construir-ne una de nova terra endins.

### Mårup Kirke

L'església Mårup Kirke no va ser enterrada per la sorra (com la de Rubjerg Kirke), però el moviment de la sorra va provocar-hi una erosió ben forta. Per tant, l'abisme de la costa s'anava apropant a l'església fins a una distància de 15 metres. L'any 2008, l'agència de boscos i naturalesa (Skov- og Naturstyrelsen) va decidir de tancar i enderrocar l'església. Una part del cementiri al seu voltant havia caigut en l'abisme. Tant l'entramat com el mobiliari se'n van emmagatzemar per poder reconstruir l'església en un lloc diferent.

## Referències

* ↑ Enden nær for Mårup Kirke, Berlingske Tidende, 28 de juny del 2008
# Rubió del Mig

Rubió del Mig és un poble del terme municipal de Foradada (Noguera). El 2019 tenia 13 habitants. Està situat al contrafort oriental de la serra de Boada.
Hi destaca l'església de Sant Miquel edifici originalment bastit el segle xvi, d'estil renaixentista.
Juntament amb Rubió de Dalt i Rubió de Baix formava l'antic municipi de Rubió d'Agramunt que a meitat del segle xix es va integrar a Foradada.

## Referències

* ↑ «Rubió del Mig». Gran Enciclopèdia Catalana. Barcelona: Grup Enciclopèdia Catalana.
* ↑ «250946 Foradada». Idescat. [Consulta: 6 agost 2020].
* ↑ «Rubió del Mig». foradada.cat. [Consulta: 6 agost 2020].
* ↑ «255321 Rubió de Agramunt». Alteraciones de los municipios en los Censos de Población desde 1842. INE. [Consulta: 6 agost 2020].
# Ruble de Transnístria

El ruble de Transnístria (en rus приднестровский рубль, pridniestrovski rubl o, simplement, рубль, rubl) és la unitat monetària de l'autoproclamada República Moldava de Transnístria. Se subdivideix en 100 copecs (копейка, kopeika), a semblança del ruble rus. A causa del no-reconeixement internacional de Transnístria, la moneda tampoc té assignat un codi ISO 4217. S'acostuma a utilitzar l'abreviatura en ciríl·lic p. (de рубль).
El 1994 el Banc Republicà de Transnístria (Приднестровский Республиканский Банк, Pridniestrovski Respublikanski Bank) va substituir els bitllets de ruble soviètic emesos entre el 1961 i el 1992, que s'usaven amb un segell adhesiu enganxat. D'aquesta manera es van introduir els nous bitllets de ruble de Transnístria.
En circulen monedes de 5, 10, 25 i 50 copecs i bitllets d'1, 5, 10, 25, 50, 100, 200 i 500 rubles.

## Taxes de canvi

* 1 EUR = 9,5600 rubles de Transnístria (6 de desembre del 2005)
* 1 USD = 8,1671 rubles de Transnístria (6 de desembre del 2005)

## Vegeu també

* Ruble

## Enllaços externs

* (rus) (anglès) (alemany) Banc Republicà de Transnístria
# Ruta corsica

La ruda de Còrcega (Ruta corsica) és una planta fanerògama de la família de les rutàcies.

## Descripció

Planta que arriba a una grandària de 10-50 cm d'alçada. Glabra, amb les tiges principals, flexuosos. Les fulles triangulars en la seva perifèria, els folíols abovats, i les fulles inferiors peciolades. Les flors d'un color groc molt pàl·lid o blanquinós, amb bràctees petites, i els sèpals ovat-obtusos, els pètals amplament ovats, ondulats, no ciliades. Els fruits en forma de raïm allargat, amb pedicels de 2-4 vegades més llarg que la càpsula que és subglobosa, amb 4 lòbuls.

## Distribució i hàbitat

Es troba en les roques silícies de les muntanyes de Còrsega i Sardenya.

## Taxonomia

Ruta corsica va ser descrita per Augustin Pyrame de Candolle i publicat a Amoend. Acad. 3: 52 (1756)

### Sinonímia

* Ruta divaricata Salzm.

## Referències

* 1 2 Ruta corsica a Tela Botánica
* ↑ Ruta corsica a PlantList
# RoboMop

RoboMop és un senzill robot domèstic per escombrar terres plans. És un invent del noruec Torbjørn Aasen. Està sota patent de RoboMop International.
El dispositiu es basa en una esfera autopropulsada, que corre dins d'un marc amb forma de barret, que arrossega sota seu un drap que recull la pols per electroestàtica. El producte porta una bateria recarregable. El robot esfèric recorre l'espai evitant els obstacles, passa per sota dels mobles (té 8 cm d'alçada), i es pot programar per estar treballant una determinada estona.
La mateixa empresa que ven el robot també ven els recanvis de draps electroestàtics.
El RoboMop resulta força més per econòmic que altres disponibles al mercat com el Roomba de l'empresa iRobot.

## Referències

* ↑ Siciliano, Bruno; Khatib, Oussama. Springer Handbook of Robotics (en anglès). Springer Science & Business Media, 2008-05-20. ISBN 9783540239574. «Robo- Mop is not what we would consider a typical mobile robot.»
* ↑ "RoboMop web page: The origin of Robomop"

## Vegeu també

* Roomba, robot aspirador de l'empresa iRobot

## Enllaços externs

* Web oficial de RoboMop
# Robo no ishi

Robo no ishi (路傍の石) és una pel·lícula dramàtica japonesa dirigida el 1960 per Seiji Hisamatsu amb un guió de Kaneto Shindô, i protagonitzada per Hiroyuki Ôta, Setsuko Hara i Hisaya Morishige. L'octubre del 1962 se'n va distribuir als Estats Units una versió subtitulada en anglès sota el títol The Wayside Pebble.
Fou seleccionada per participar en la selecció oficial del Festival Internacional de Cinema de Sant Sebastià 1960, on fou projectada amb el títol Las piedras del camino.

## Argument

És un drama sobre les dificultats d'una infancia que passa un nou a l'era Meiji amb un pare brusc i de cor dur i una mare submisa. El 1910 Goichi pateix perquè vol anar a l'escola i el seu pare no el deixa. Així que es dedica a treballar com a servent per un comerciant sense escrúpols i la seva família. A mesura que creix i el seu patiment augmenta, fa el possible per sortir de la situació.

## Repartiment

* Hiroyuki Ôta ... Goichi Aikawa
* Setsuko Hara... Oren Aikawa
* Hisaya Morishige... Shogo Aikawa
* Tatsuya Mihashi... Tsugino
* Kyû Sazanka... Chusuke
* Yûsuke Takita... Yasukichi
* Hisako Takihana... Mare de Yasukichi

## Referències

* ↑ Stuart Galbraith, IV The Toho Studios Story: A History and Complete Filmography, p. 169
* ↑ Una interesante película japonesa: "Las piedras del camino", ABC, 12 de juliol de 1960

## Enllaços externs

* Fotografia de la pel·lícula, Auñamendi Eusko Entziklopedia
# Palo Solo

Palo Solo és un centre poblat de l'Uruguai ubicat al departament de Soriano, 80 quilòmetres al sud de la ciutat de Mercedes.

## Història

Va ser fundat el 1946 i es troba sobre la intersecció de les carreteres nacionals 96 i 21. D'acord amb l'últim cens, Palo Solo té una població de 211 habitants. La comunitat compta amb una escola d'ensenyament primari, una església, i un centre policial, entre d'altres.

## Població

D'acord amb les dades del cens de 2004, Palo Solo tenia 211 habitants.
| Any | Població |
| 1963 | 55 |
| 1975 | 56 |
| 1985 | 175 |
| 1996 | 183 |
| 2004 | 211 |
| 2011 | 170 |
Font: Institut Nacional d'Estadística de l'Uruguai

## Referències

* ↑ Dades estadístiques de l'Institut Nacional d'Estadística de l'Uruguai - Cens del 2004 (castellà)
* ↑ Dades estadístiques de l'Institut Nacional d'Estadística de l'Uruguai 1963–1996 Arxivat 2011-07-21 a Wayback Machine. (DOC)

## Enllaços externs

* Mapa de Palo Solo a l'INE (PDF; 79 kB)
# Palo Alto (Califòrnia)

Palo Alto és una ciutat del comtat de Santa Clara, a l'Àrea Metropolitana de San Francisco, Califòrnia. La ciutat està situada en l'extrem nord del Silicon Valley, prop de la Universitat Stanford.
Palo Alto es va fundar el 1895. Diverses companyies de tecnologia com Hewlett-Packard, Google, Facebook, Sun Microsystems o Xerox, entre d'altres, tenen oficines a Palo Alto. Segons el cens dels Estats Units del 2010 la ciutat tenia 64.403 habitants.

## Demografia

Evolució demogràfica :
| 2000 | 2001 | 2002 | 2003 | 2004 | 2005 |
| 58.594 | 58.218 | 57.336 | 56.986 | 56.723 | 56.982 |

## Fills il·lustres

* Eric Allin Cornell (1961 -) físic, Premi Nobel de Física de l'any 2001.
* Andrew Fire (1959 -) patòleg i genetista, Premi Nobel de Medicina o Fisiologia de l'any 2006.

## Referències

* ↑ «Google Milestones».
* ↑ «Les empreses amb seu a Palo Alto». Los Angeles Times, 10-07-2002.
* ↑ (anglès) «American FactFinder» (edició del 2010). Oficina del Cens dels Estats Units. [Consulta: 09/11/2011.]

## Enllaços externs

* Comunitat de balears, catalans, valencians i amics de la cultura catalana a la Universitat Stanford Arxivat 2016-03-04 a Wayback Machine.
# Panmongolisme

El panmongolisme és una idea irredemptista que advoca per la solidaritat cultural i política dels mongols. El territori proposat, denominat «Gran Mongòlia» (en mongol: Даяар Монгол, Dayaar Mongol) o «Mongòlia Sencera» (en mongol: Хамаг Монгол) se sol incloure l'estat sobirà de Mongòlia, la regió autònoma xinesa de Mongòlia Interior i la república russa de Buriàtia. A vegades s'inclouen també la república autònoma de Tuvà, la república de l'Altai i parts de Xinjiang, el krai de Zabaikàlie i l'óblast d'Irkutsk. A data de 2006, totes les zones de la Gran Mongòlia (o cor mongol), excepte Mongòlia, tenen majories no mongoles.
El moviment nacionalista va sorgir en el segle xx com a resposta al col·lapse de la dinastia Qing i a la possibilitat d'un estat mongol independent. Després que l'Exèrcit Roig ajudés a establir la República Popular de Mongòlia, la política exterior mongola va prioritzar la cerca del reconeixement de la independència sobre l'expansió territorial. Després que la revolució mongola de 1990 posés fi al règim comunista a Mongòlia, han sorgit diverses organitzacions que promouen el panmongolisme, però compten amb escàs suport popular.

## Referències

* ↑ Kaplonski, Christopher. Truth, History, and Politics in Mongolia. Psychology Press, 2004, p. 15.
* ↑ Black, Cyril; Dupree, Louis; Endicott-West, Elizabeth; Naby, Eden. The Modernization of Inner Asia. M.E. Sharpe, 1991, p. 193.
* ↑ Hodder, Dick; Lloyd, Sarah; McLachlan, Keith. Land-locked States of Africa and Asia. 2. Taylor & Francis, 1998, p. 150.
* 1 2 Steiner-Khamsi, Gita; Stolpe, Ines. Educational Import: Local Encounters with Global Forces in Mongolia. Macmillan, 2006, p. 12.
* ↑ Garthoff, Raymond. The Great Transition: American-Soviet Relations at the End of the Cold War. Brookings Institution Press, 1994, p. 670.
* ↑ Sheng, Lijun. China's Dilemma: The Taiwan Issue. I.B. Tauris, 2011, p. 45.
* ↑ Bulag, Uradyn. Nationalism and Hybridity in Mongolia. Clarendon Press, 1998.
# Panmunjeom

Panmunjeom (P'anmunjŏm en coreà: 판문점), a la província de Gyeonggi (Corea del Nord) és un poble a la frontera "de facto" entre Corea del Nord i Corea del Sud, on es va signar l'armistici de 1953 que va aturar la Guerra de Corea. L'edifici on l'armistici es va signar encara roman, en el costat nord de la Línia de Delimitació Militar, que passa pel mig de la zona desmilitaritzada. Es considera un dels últims vestigis de la Guerra freda. No s'ha de confondre amb la propera Àrea de Seguretat Conjunta (JSA), on les discussions entre Nord i Sud encara tenen lloc en edificis situats sobre la Línia de Delimitació Militar.
Panmunjeom es troba a un quilòmetre al nord del poble homònim i queda sota control de l'ONU. En aquest poble s'hi troba el Pont sense retorn: un pas entre les dues Corees que, el 1953, va servir essencialment per a l'intercanvi de presoners. En aquest moment, milers de nord-coreans fugien ja cap al Sud. Els Coreans del Sud que han pres el camí invers cap al Nord han perdut alhora el seu dret de tornada al sud.
# Partit Comunista del Nepal (Marxista-Leninista)

El Partit Comunista del Nepal (Marxista-Leninista) o Communist Party of Nepal (Marxist-Leninist) es va fundar el 26 de desembre de 1978 pel Comitè de Coordinació Comunista Revolucionària del Nepal.
Va iniciar la lluita armada i va esdevenir el principal partit després de 1979. El seu primer secretari general fou C.P. Mainali. El 1982 l'estratègia militar es va abandonar, i Mainali fou substituït per Jhala Nath Khanal; el 1986 el moderat Madan Khumar Bhandari fou elegit secretari general. El 1989 va ingressar al Front Unit de l'Esquerra i el 1990 es va unir al Partit Comunista de Nepal (Marxista) unió que va formar el Partit Comunista del Nepal (Unificat-Marxista-Leninista) o Communist Party of Nepal (Unified Marxist-Leninist) el 1991.
El 1998 es va escindir una facció d'aquest partit que es va dir Partit Comunista del Nepal (Marxista-Leninista) dirigit per Bam Dev Gautam.
Aquesta facció es va reunificar amb el Partit Comunista del Nepal (Unificat-Marxista-Leninista) el 15 de febrer de 2002 però una part, dirigida per C.P. Mainali, va restar al marge i va conservar el nom del Partit Comunista del Nepal (Marxista-Leninista)
# Partit Comunista del Nepal (Manmohan)

El Partit Comunista del Nepal (Manmohan) fou un partit polític del Nepal.
El 1971 Manmohan Adhikari, Shambhu Ram i Mohan Bikram Singh, entre d'altres, van sortir de la presó i es va intentar la seva unió al Partit Comunista del Nepal (Pushpa Lal) però com que no fou possible Manmohan va formar el seu propi grup el 1974.
El 1987 es va finalment unir al Partit Comunista del Nepal (Pushpa Lal) i es va formar el Partit Comunista del Nepal (Marxista).
# Partit Comunista del Nepal (Conferència d'Unitat)

Partit Comunista del Nepal (Conferència d'Unitat) fou el nom d'un partit polític del Nepal.
Anteriorment al 1979 es va dir Partit Comunista del Nepal (IV Congrés). Aquest nom el va portar fins al 1983 quan es va produir una escissió que va formar el Partit Comunista del Nepal (Masal). Llavors va recuperar l'antic nom.
# Roger Roca

Roger Roca (Barcelona, 1976) és un periodista musical català. Actualment és director i presentador del programa Sputnik (Televisió de Catalunya), col·laborador del diari El Periódico i de la revista Rockdelux i comissari del festival In-Edit Beefeater. És guionista del documental Rossy (2010), va col·laborar en el suplement musical del diari Avui i ha escrit per a revistes especialitzades en música electrònica com Dancedelux i Dinamo. Amb el col·lectiu Imprevist, va programar les primeres sessions del cicle MP7 al CCCB. Molts anys abans, va ser membre d'una banda que va actuar en esdeveniments de la categoria del Primavera Sound i el Festival Internacional de Benicàssim.

## Referències

* ↑ «Roger Roca». web. Centre de Cultura Contemporània de Barcelona (CC-BY-SA via OTRS). [Consulta: 17 febrer 2016].
# Paratobermorita

La paratobermorita és un mineral de la classe dels silicats que pertany al supergrup de la tobermorita.

## Característiques

La paratobermorita és un inosilicat de fórmula química Ca₄(Al$_{0.5}$Si$_{0.5}$)₂Si₄O$_{16}$(OH)(H₂O)₂·(Ca·3H₂O). Va ser aprovada com a espècie vàlida per l'Associació Mineralògica Internacional l'any 2021, sent publicada un any més tard. Cristal·litza en el sistema monoclínic. La seva duresa a l'escala de Mohs és 3,5.
L'exemplar que va servir per a determinar l'espècie, el que es coneix com a material tipus, es troba conservat a les col·leccions del Museu Mineralògic Fersmann, de l'Acadèmia de Ciències de Rússia, a Moscou (Rússia), amb el número de registre: 5643/1.

## Formació i jaciments

Va ser descoberta al dipòsit de Bazhenovsk, situat a la localitat d'Asbest (óblast de Sverdlovsk, Rússia), on es troba com a cristalls ben formats, entre prismàtics i aciculars, que solen formar agregats. Aquest indret és l'únic a tot el planeta on ha estat descrita aquesta espècie mineral.

## Referències

* ↑ «Paratobermorite» (en anglès). Mindat. [Consulta: 16 març 2022].
* ↑ Pekov, Igor V.; Zubkova, Natalia V.; Chukanov, Nikita V.; Merlino, Stefano; Yapaskurt, Vasiliy O.; Belakovskiy, Dmitry I.; Loskutov, Alexander B.; Novgorodova, Elena A.; Vozchikova, Svetlana A.; Britvin, Sergey N.; Pushcharovsky, Dmitry Yu «Paratobermorite, Ca4(Al0.5Si0.5)2Si4O16(OH)·2H2O·(Ca·3H2O), a new tobermorite-supergroup mineral with a novel topological type of the microporous crystal structure». American Mineralogist, 107, 12, 01-12-2022, pàg. 2272–2281. DOI: https://doi.org/10.2138/am-2022-8284 [Consulta: 31 març 2023].
# Pati del Convent

El Pati del Convent (en letó: Konventa Seta) es troba a Riga, capital de Letònia, i es va construir aquest complex d'edificis a la primera meitat del segle xiii. Forma part de la zona més antiga de Riga que s'ha conservat.
Està declarat Monument arquitectònic d'importancia nacional.

## Referències

* ↑ «Konventa seta (Convent Yard)». citariga.lv. [Consulta: 21 gener 2015].
* ↑ «Ēku komplekss Sv. Gara konventa sētā, tagad dzīvojamās ēkas». piemineklu-saraksts. Arxivat de l'original el 2015-01-21. [Consulta: 21 gener 2015].
# Patti

Patti (sicilià Patti) és un municipi italià, dins de la ciutat metropolitana de Messina. L'any 2008 tenia 13.399 habitants. Limita amb els municipis de Gioiosa Marea, Librizzi, Montagnareale, Montalbano Elicona, Oliveri i San Piero Patti.

## Administració

Llista d'alcaldes :
| Període | Identitat | Partit |
| 2006- | Giuseppe Venuto | Centreesquerra |

## Galeria d'imatges

* Villa romana
* Teatre grec
* Teatre grec
# Parc del Cadí

El Parc del Cadí és un parc situat a la ciutat de la Seu d'Urgell al centre històric de la Seu d'Urgell a la vora de la plaça dels Oms i de la Catedral de Santa Maria d'Urgell.

## Obres de reforma

El 30 d'agost de 2018 s'iniciaven les obres de reforma del parc del Cadí de la Seu d'Urgell.
Les obres consistien en la eliminació de la tanca d'arbustos que separa aquest parc amb el carrer Ramon Llambart i la construcció d'unes escales de pedra en aquest punt, també és substituirà i renovarà l'actual mobiliari urbà (papereres, bancs). De fet és col·locaran nous bancs que aprofitaran la privilegiada situació del parc i donaran vista al Cadí per una banda i a la Catedral d'Urgell per l'altra. Finalment, la tanca del mirador es renovarà íntegrament.
Aquestes obres tindran un cost total de 90.000 euros, i s'espera que estiguin enllestides abans d'acabar l'any 2018.

## Cedre

Al centre del parc del Cadí hi ha un cedre que li aporta una singularitat única esdevinguent un dels jardins més emblemàtics i amb una panoràmica més espectacular de la ciutat. L'arbre compta amb un diàmetre de 67.5 cm a 1.3 m d'alçada. La seva posició central al parc del Cadí el fan ser un bon posador de tórtores turques (Streptopelia decaocto).

## Aspectes històrics

Antigament va ser un cementiri de la ciutat, i al 1921 Pere Solé i Graells va pagar la construcció d'un safareig en aquest espai. Es desconeix l'any de plantació però podria estar vinculat a les obres de restauració de la Catedral i amb el procés d'urbanització del seu entorn, projectat a la dècada dels anys seixanta del segle passat, s'estima que l'arbre té una seixantena d'anys.
Aquest parc va ser inaugurat el 1964 amb el nom de Parque de la Paz, a conseqüència del 25è aniversari de la victòria franquista i de la fi de la Guerra Civil i que el govern de Franco anomenava 25 años de Paz.

## Referències

* ↑ «Obres al Parc del Cadí». [Consulta: 15 octubre 2018].
* 1 2 «Cedre». [Consulta: 15 octubre 2018].
# Patrick Friesacher

Patrick Friesacher va ser un pilot de curses automobilístiques austríac que va arribar a disputar curses de Fórmula 1.
Va néixer el 26 de setembre del 1980 a Wolfsberg, Àustria.

## A la F1

Patrick Friesacher va debutar a la primera cursa de la temporada 2005 (la 56a temporada de la història) del campionat del món de la Fórmula 1, disputant el 6 de març del 2005 el G.P. d'Austràlia al circuit de Melbourne.
Va participar en un total d'onze curses puntuables pel campionat de la F1 disputades totes en una única temporada (2005) aconseguint una sisena posició com millor classificació en una cursa, i assolí tres punts vàlids pel campionat del món de pilots.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | Posició | Punts |
| 2005 | Minardi Cosworth | Minardi | Cosworth | AUS 17 | MAL Ret | BHR 12 | SMR Ret | ESP Ret | MON Ret | EUR 18 | CAN Ret | USA 6 | FRA Ret | GBR 19 | ALE | HUN | TUR | ITA | BEL | BRA | JAP | XIN | 21è | 3 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 11 (11) | 0 | 0 | 0 | 0 | 3 |

## Enllaços externs

* Web oficial de Patrick Friesacher
* Patrick Friesacher perfil a f1db Arxivat 2011-07-09 a Wayback Machine. (anglès)
# Patrick Galbats

Patrick Galbats (Ciutat de Luxemburg, 8 de maig de 1978) és un fotògraf i reporter gràfic luxemburguès.
Entre 2002 a 2006, va treballar per a la revista setmanal Revue. Des de 2007, ha estat un fotògraf independent.
El 2001, va realitzar una sèrie de fotografies al Centre Pénitentiaire de Luxemburg. El 2003, va completar una sèrie de la gent del carrer i els addictes a les drogues que s'exhibeix a l'estació de trens de Luxemburg. L'any següent, el Centre Nacional Audiovisual va publicar la seva obra Doina, una col·lecció que va crear durant tres viatges a Romania (2001-2003). Va presentar també el reportatge Haïti for Objectif Tiers Monde que revela les condicions a Haití després de la partida de Jean-Bertrand Aristide. El 2012 va exposar les seves fotografies a l'exposició Peuple européen, peuple étranger - Le Luxembourg et les Roms, del Museu Nacional de la Resistència.

## Referències

* ↑ «Patrick Galbats» (en francès). Centre national de l'audiovisuel. Arxivat de l'original el 2011-07-25. [Consulta: 29 agost 2015].
* ↑ «Projets» (en francès). OTM HaïtiHaïti.lu. [Consulta: 27 agost 2015].
# Salix acutifolia

Salix acutifolia, o Salze violeta siberià, és una espècie de salze i és planta nativa de Rússia i Àsia oriental. És un arbust o arbre caducifoli que fa fins 10 m d'alt. Els brots joves són porpra fosc amb les flors blanques. Els gatells suten abans que les fulles. Com tots els salzes és dioic.
L'epítet específic acutifolia significa «fulles agudes».
El clon mascle Blue Streak ha guanyat l'Award of Garden Merits de la Royal Horticultural Society.

## Referències

* ↑ «BSBI List 2007» (xls). Botanical Society of Britain and Ireland. Arxivat de l'original el 2015-01-25. [Consulta: 17 octubre 2014].
* 1 2 RHS A-Z encyclopedia of garden plants. United Kingdom: Dorling Kindersley, 2008, p. 1136. ISBN 1405332964.
* ↑ Harrison, Lorraine. RHS Latin for gardeners. United Kingdom: Mitchell Beazley, 2012, p. 224. ISBN 9781845337315.
* ↑ «RHS Plant Selector - Salix acutifolia 'Blue Streak'». [Consulta: 2 juny 2013].